**Príloha č. 29 – Cvičný pedagogický zamestnanec**

**Kompetenčný profil**

|  |  |
| --- | --- |
| **Oblasti** | **Kompetencie** |
| 1. **Študent/žiak na pedagogickej praxi** | * 1. Identifikovať individuálne vzdelávacie a personálne potreby študenta/žiaka na pedagogickej praxi   2. Identifikovať štýl učenia sa študentov/žiakov na pedagogickej praxi |
| 1. **Cvičný proces** | * 1. Riadiť cvičný proces |
| 1. **Profesijný rozvoj** | * 1. Plánovať a realizovať svoj profesijný rast a sebarozvoj   2. Stotožniť sa s rolou špecialistu a školou |

**Oblasť 1. Študent/žiak na pedagogickej praxi**

|  |  |
| --- | --- |
| **Kompetencia: 1.1 Identifikovať individuálne vzdelávacie a personálne potreby študenta/žiaka na pedagogickej praxi** | |
| *Požadované vedomosti* | * poznať zákonitosti profesijného rozvoja v pregraduálnej fáze prípravy budúceho pedagogického zamestnanca * poznať teóriu a metódy pedagogickej diagnostiky vzdelávacích potrieb študenta/žiaka * poznať profil absolventa príslušného študijného odboru * poznať ciele a štruktúru pedagogických praxí študijného odboru |
| *Požadované spôsobilosti* | * identifikovať potreby študenta vo vzťahu k cieľom pedagogickej praxe a potrebám inštitúcie, ktorá pedagogickú prax organizuje * rešpektovať individualitu študenta/žiaka a zohľadniť to v cvičnom procese |
| *Preukázanie kompetencií* | * identifikuje vzdelávacie potreby študenta/žiaka na základe cieľov pedagogickej praxe * vyberá a používa metódy na rozpoznanie individuálnych vzdelávacích potrieb študenta/žiaka * interpretuje výsledky diagnostiky, vyvodí závery a overuje ich * tvorí a využíva existujúce diagnostické nástroje |
| **Kompetencia: 1.2 Identifikovať štýl učenia sa študentov/žiakov na pedagogickej praxi** | |
| *Požadované vedomosti* | * poznať teoretické východiská učenia sa žiakov, študentov a dospelých * poznať metódy a nástroje identifikácie štýlov učenia sa žiakov, študentov a dospelých |
| *Požadované spôsobilosti* | * identifikovať preferovaný učebný štýl študenta/žiaka na pedagogickej praxi |
| *Preukázanie kompetencií* | * vyberá a používa metódy a nástroje na rozpoznanie preferovaného štýlu učenia sa študenta/žiaka * interpretuje výsledky diagnostiky, vyvodí závery a overuje ich * akceptuje spôsob učenia sa študenta/žiaka |

**Oblasť 2. Cvičný proces**

|  |  |
| --- | --- |
| **Kompetencia: 2.1 Riadiť cvičný proces** | |
| *Požadované vedomosti* | * poznať aktuálne trendy v didaktike, pedagogike a psychológii * poznať všeobecne záväzné právne predpisy vzťahujúce sa k pedagogickej praxi * poznať metodiku pozorovania študenta/žiaka na pedagogickej prax |
| *Požadované spôsobilosti* | * plánovať pedagogickú prax * podporovať personálny, sociálny rozvoj a didaktické zručnosti študenta/žiaka * identifikovať a v prípade potreby korigovať zvolené a utvárajúce sa poňatie vyučovania a vlastný vyučovací štýl študenta/žiaka * poskytovať individuálne odborné pedagogické poradenstvo študentovi/žiakovi * hodnotiť priebeh a výsledky pedagogickej praxe študenta/žiaka * poskytovať spätnú väzbu študentovi/žiakovi a inštitúcii, ktorá organizuje pedagogickú prax |
| *Preukázanie kompetencií* | * koordinuje proces pedagogickej praxe * komunikuje s osobou zodpovednou za študenta/žiaka na praxi z vysielajúcej inštitúcie * poskytuje priestor na pozorovanie vlastnej výchovno-vzdelávacej činnosti a jeho analýzu spolu so študentom/žiakom * jasne formuluje požiadavky a kritériá hodnotenia, analyzuje výkon študenta/žiaka a poskytuje mu spätnú väzbu * vedie študenta/žiaka k sebareflexii * pomáha študentovi/žiakovi osvojiť si novú sociálnu rolu pedagogického zamestnanca * uplatňuje prosociálne správanie vo vzťahu k študentovi/žiakovi na pedagogickej praxi * pomáha študentovi/žiakovi vytvárať pozitívnu klímu v triede a v kolektíve cvičnej školy, školského zariadenia * uplatňuje kooperatívne spôsoby komunikácie * usmerňuje študentov/žiakov pri možných problémoch počas praxe * poskytuje študentovi/žiakovi praktické rady pre úspešnosť v profesii * motivuje študenta/žiaka k zodpovednosti za svoju pedagogickú činnosť * vedie požadovanú dokumentáciu o študentovi/žiakovi na praxi * objektívne hodnotí študentov/žiakov výkon na praxi na základe stanovených kritérií * spolupracuje s príslušnou inštitúciou pripravujúcou budúcich pedagogických zamestnancov |

**Oblasť 3. Profesijný rozvoj**

|  |  |
| --- | --- |
| **Kompetencia: 3.1 Plánovať a realizovať svoj profesijný rast a sebarozvoj** | |
| *Požadované vedomosti* | * poznať trendy vývoja spoločnosti a trendy v oblasti andragogiky a pedeutológie |
| *Požadované spôsobilosti* | * stanoviť si ciele sebarozvoja profesijných kompetencií špecialistu * plánovať profesijný sebarozvoj špecialistu * mať pozitívny postoj k výkonu špecializovanej pozície cvičného pedagogického zamestnanca |
| *Preukázanie kompetencií* | * reflektuje a  priebežne vyhodnocuje úroveň svojich špecializovaných kompetencií v kontexte profesijného štandardu a vlastnú činnosť špecialistu * využíva spätnú väzbu od zodpovedných osôb príslušnej inštitúcie pripravujúcej budúcich pedagogických zamestnancov (vysoká škola, stredná odborná škola, konzervatórium) pre svoj ďalší profesijný rast a sebarozvoj * na základe reflexie a sebareflexie vypracuje a realizuje plán osobného a profesijného rozvoja/rastu * zvyšuje svoju odbornosť využívaním možností a rôznych foriem celoživotného vzdelávania v oblasti špecializácie |
| **Kompetencia: 3.2 Stotožniť sa s rolou špecialistu a školou** | |
| *Požadované vedomosti* | * poznať poslanie a ciele školy, školského zariadenia |
| *Požadované spôsobilosti* | * byť profesijným modelom, vzorom pre študentov i pre kolegov v inštitúcii * aktívne spolupracovať s inštitúciou organizujúcou pedagogickú prax študenta/žiaka   + - správať sa v súlade s etikou práce špecialistu |
| *Preukázanie kompetencií* | * spolupracuje s pedagogickými zamestnancami, školskou komunitou a s inštitúciou organizujúcou pedagogickú prax študenta, * poskytuje pomoc a poradenstvo pedagogickým zamestnancom v oblasti pedagogickej diagnostiky, plánovania, realizácie a hodnotenia procesu pedagogickej praxe, * prezentuje vlastné odborné skúsenosti na odborných fórach, v médiách, * svojím prístupom k cvičnému procesu pozitívne ovplyvňuje kultúru školy, školského zariadenia. |